Komisijas atzinums atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai par sabiedriskajiem pakalpojumiem pasažieru pārvadājumos pa dzelzceļu un autoceļiem ar ko groza Komisijas priekšlikumu atbilstīgi EK līguma 250. panta 2. punktam /* COM/2007/0460 galīgā redakcija - COD 2000/0212 */





[pic] | EIROPAS KOPIENU KOMISIJA | Briselē, 25.7.2007 COM(2007) 460 galīgā redakcija 2000/0212 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par sabiedriskajiem pakalpojumiem pasažieru pārvadājumos pa dzelzceļu un autoceļiem AR KO GROZA KOMISIJAS PRIEKŠLIKUMUatbilstīgi EK līguma 250. panta 2. punktam 2000/0212 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par sabiedriskajiem pakalpojumiem pasažieru pārvadājumos pa dzelzceļu un autoceļiem 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. 2. Priekšvēsture Datums, kad pārskatītais priekšlikums nosūtīts Eiropas Parlamentam un Padomei (dokuments COM(2005) 319, galīgā redakcija – 2000/0212 (COD)) | 2005. gada 22. jūlijs | Reģionu komitejas atzinuma datums | 2006. gada 16. februāris | Eiropas Ekonomikas un sociālo lietu komitejas atzinuma datums | 2006. gada 17. maijs | Datums, kad Eiropas Parlaments pirmajā lasījumā sniedzis atzinumu par sākotnējo priekšlikumu COM(2000) 7 | 2001. gada 14. novembris | Kopējās nostājas pieņemšanas datums | 2006. gada 11. decembris | Eiropas Parlamenta atzinuma datums (otrais lasījums) | 2007. gada 10. maijs | 3. Priekšlikuma mērķis Šā priekšlikuma mērķis ir aizstāt regulu, kas tika pieņemta 1969. gadā un kas joprojām ir pamatdokuments, uz kura balstās Kopienas tiesību akti sabiedrisko pasažieru autopārvadājumu jomā[1]. Kopš 1969. gada ir notikušas būtiskas izmaiņas sabiedrisko pasažieru autopārvadājumu nozares ekonomiskajā vidē. Šī regula pašlaik ir novecojusi un ir kļuvusi par juridisku neskaidrību cēloni, kā rezultātā jau tagad nākas konstatēt pieaugošu skaitu strīdu gadījumu. No vienas puses, ņemot vērā šo konstatēto Kopienas tiesību aktu tiesiskā satvara nepiemērotību, kā arī tādēļ, lai, no otras puses, strauji uzlabotu pakalpojumu efektivitāti un kvalitāti, Komisija 2000. gada septembrī iesniedza priekšlikumu Eiropas Parlamenta un Padomes regulai[2], ar ko paredzēts aizstāt 1969. gada regulu. Pēc tam, kad 2001. gada novembrī Eiropas Parlaments pirmajā lasījumā pieņēma atzinumu, Komisija 2002. gada februārī iesniedza grozītu regulas priekšlikumu. Tomēr, jo īpaši ņemot vērā krasās atšķirības starp dalībvalstīm saistībā ar tirgus atvēršanas rezultātā gūto pieredzi, Padomei nebija iespējas turpināt savu darbu. Atrisinātu šos sarežģījumus, rastu kompromisu starp dažādām nostājām, ko par šo lietu ir paudis Eiropas Parlaments un Padome, kā arī lai ņemtu vērā Eiropas Kopienu Tiesas spriedumu lietā Altmark [3], Komisija 2005. gada jūlijā pieņēma pārskatītu regulas priekšlikumu, kas aizstāj 2002. gadā iesniegto grozīto regulas priekšlikumu. Šā priekšlikuma pamatā galvenokārt ir iecere vienkāršot tiesisko stratēģiju, ieviest lielāku elastīgumu sabiedriskā transporta pakalpojumu organizācijā un lielākā mērā īstenot subsidiaritātes un pārskatāmības principus. Ar šo priekšlikumu ir paredzēts arī regulēt to, kā kompetentās iestādes drīkst iesaistīties iekšzemes pasažieru sabiedriskā transporta pakalpojumu nozarē. Tādēļ priekšlikumā ir noteikta kārtība, kādā izmaksā kompensācijas par sabiedrisko pakalpojumu saistību pildīšanu un kā nozarē piešķir ekskluzīvās tiesības. Ar priekšlikumu paredz vispārējus līgumu slēgšanas noteikumus un vēl lielāku pārskatāmību attiecībās starp valsts iestādēm un transporta nozares pārstāvjiem. Atbildot uz Eiropas Parlamenta pausto lūgumu, šajā priekšlikumā cita starpā ir arī pirmo reizi atzīta vietējo iestāžu izvēles brīvība sabiedriskā transporta nozares organizēšanas jautājumos. Ar to nosaka skaidru normatīvo bāzi, kā izmantot iespēju — organizēt piedāvājumu konkursus sabiedrisko pakalpojumu līguma saņemšanai —, un kā kompetentajām iestādēm vai nu pašām jānodrošina pakalpojumu sniegšana, vai arī tas jādara ar kāda iekšējā operatora starpniecību. 4. Komisijas atzinums par Eiropas Parlamenta pieņemtajiem grozījumiem Dokuments ir apspriests iestāžu sarunās, tādējādi to būs iespējams pabeigt otrajā lasījumā. Eiropas Parlamenta pieņemtie grozījumi attiecas uz tehniska rakstura skaidrojumiem un dažiem būtiskākiem aspektiem. Apakšlīgumu slēgšanas iespējas ir reglamentētas un ierobežotas, lai nodrošinātu, ka līgumslēdzējs jebkurā gadījumā sniedz lielāko daļu pārvadājumu pakalpojumu. Pārvadājumu līgumu apjoma maksimums, ko tieši piešķir maziem un vidējiem uzņēmumiem, ir nedaudz palielināts no 1,7 miljoniem euro līdz 2 miljoniem euro gadā. Ir ieviesti mehānismi, lai nodrošinātu iespēju izmantot tiesiskās aizsardzības līdzekļus. Visbeidzot, grozījumos arī paredzēts samazināt regulas spēkā stāšanās termiņu no 36 līdz 24 mēnešiem un pārejas perioda ilgumu no 12 līdz 10 gadiem. Komisijai ir pieņemami visi Eiropas Parlamenta otrajā lasījumā pieņemtie grozījumi. 5. Secinājums Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekš izklāstītajam. [1] Padomes 1969. gada 26. jūnija Regula (EEK) Nr. 1191/69 par dalībvalstu darbību sakarā ar saistībām, kuras parasti uzskata par sabiedriskajiem pakalpojumiem, dzelzceļa pārvadājumu, autopārvadājumu un iekšējo ūdensceļu pārvadājumu nozarē (OV L 156, 28.6.1969., 1. lpp.). Regulā jaunākie grozījumi izdarīti ar Regulu (EEK) Nr. 1893/91 (OV L 169, 29.6.1991., 1. lpp.). [2] COM (2000)7 galīgā redakcija - 2000/0212 (COD), grozījumi izdarīti ar COM(2002)107 galīgā redakcija. [3] 2003. gada 24. jūlija spriedums lietā C-280/00, Altmark Trans GmbH un Regierungspräsidium Magdeburg pret Nahverkehrsgesellschaft Altmark GmbH .